Gunnar Hartvigsen

Gunnar Hartvigsen (født 1961 i Tromsø) er en norsk informatiker. Han er professor ved Institutt for informatikk, ved Universitetet i Tromsø. 

Hartvigsen gikk på Kongsbakken videregående skole fra 1977 til 1981, han ble cand.scient. i datafag ved Universitetet i Tromsø i 1987, og dr.scient. i informatikk i 1992. Hartvigsen ble amanuensis i 1989, førsteamanuensis i 2001 og professor fra 1994, 32 år gammel. I 2000 ble han professor II ved Nasjonalt senter for samhandling og telemedisin og har fra 2007 vært faglig leder og senterleder for Tromsø telemedisinlaboratorium, ett av Norges 14 første sentre for forskningsdrevet innovasjon (SFI).  

Hans forskningsinteresser inkluderer ulike aspekter av telemedisin og medisinsk informatikk, spesielt elektronisk helseovervåkning, selvhjelpssystemer for personer med kroniske lidelser, medisinske sensorsystemer, menneske-maskin interaksjon (“CHI”) for mobile systemer, sosiale media og sosiale spill (“social computer and video games”) for personer med kroniske lidelser, elektroniske pasientjournaler, telemedisinske systemer for private hjem, kontekstsensitive kommunikasjon og elektroniske dokumenter. 

Hartvigsen var i perioden 2005-2009 prodekan ved Det matematisk-naturvitenskapelige fakultet, Universitetet i Tromsø. Han har tidligere bl.a. vært instituttleder, instituttnestleder og undervisningsleder ved institutt for informatikk. I 2004-2006 var han leder for Nasjonalt fagråd for informatikk. I 2010 ble han medlem av NENT - Den nasjonale forskningsetiske komité for naturvitenskap og teknologi. Han har siden 2007 vært styremedlem i Simula Research Laboratory.

Hartvigsen har mottatt en rekke forskningsbevilgninger fra Norges forskningsråd (Tromsø Telemedicine Laboratory NOK 240 mill. (hvorav 80 mill. fra NFR) 2007-2014; Context-sensitive systems for mobile communication in hospitals NOK 4,4 mill. 2007-2010; Global Distributed Diary NOK 3,3 mill. 1996-2001; DiPato – Distributed Electronic Patient Record NOK 1,1 mill. 2000-2004), Helse Nord (Impact of Experience Sharing on Type 2 Diabetes Self-Management NOK 2,5 mill. 2011-2013; Self-help through a mobile ICT tool NOK 2 mill. 2005-2008), Tromsø forskningsstiftelse (Mobile phone-based health information for people with diabetes, NOK 1,2 mill., 2011-2014).

Hartvigsen har hatt flere lengre forskningsopphold ved utenlandske universiteter: Faculty of Computer Science, University of Twente, Nederland (1994–95), Faculty of Medicine,  of Technology (høst 2006), Department of Health Science and Technology, Aalborg Universitet, Danmark (høst 2006), ITACA, Technical University of Valencia (Juli 2011), University of California Davis / UC Davis (høst 2011- vår 2012, til sammen 6 måneder).

Hartvigsen har skrevet to bøker: ”Forskerhåndboken” og sammen med Dag Johansen og Atle Måseide ”Informatikk og etikk”. Hartvigsen har publisert vel 230 vitenskapelige arbeider om sosiale media, social computer games, smarthusteknologi, elektroniske helsejournaler, elektronisk helseovervåkning og telemedisinske systemer, distribuerte applikasjoner, programvareagenter, adaptive brukergrensesnitt, filsystemer, undervisningsrelatert programvare, kunnskapsbaserte systemer, mobile agenter og etikk.

Eksterne lenker  

Professorer ved Universitetet i Tromsø
Norske professorer i informatikk
Personer fra Tromsø kommune
Fødsler i 1961